गोदान दिल्ली,जानुवारि  7  : आसाम हादोरसानि थागिबि साफ्रोमबो सुबुंफोरनि थाखाय दुखुनांथाव मानोना मिरु सरकारजों नोगोरारि बिलखौ सोदांनो थाखाय दाफुंजानाय जयेन पारलियामेन्टारि खमिटिआ बिलनि जोबथा रिपर्टखौ पारलियामेन्टनि लख सभा आरो राज्य सभायाव जमा होबाय ।आसाम सरकारनि खुंथायाव थानाय दोलोनि सायाव थागिबि सुबुंफोरनि फोथायनायफोरा दिनै जोब्बाय आरो दिनैनिफ्राय गोदानै थांखि लागोन,मानोना जेपिसीनि गाहाय राजेन्ड्र आगरवाल बिथांआ नोगोरारि बिल  2016  नि गासै  440  बिलाइखौ पारलियामेन्ट आव जमा होबाय ।बे बिलखौ लख सभायाव गाबोन एबा  8  जानुवारि  2019  आव फोसावगोन,जेब्ला गोजां बोथोरनि जथुमाया जोबथा सान जागोन ।जेपिसीआ बिलनि हेथायै गोबां सोमावसारनायनि खौरांखौ नुनो मोनदों,जाय बिथांमोनहा आसामनिफ्राय थांनानै बिथांखौ लोगो हमहैनानै सावरायदों आरो बेलनि हेंथायै बिबुंथि होदों ।